《中秋有感》
明代·陈安

画省曾陪冠盖游，华筵诗酒宴中秋。
星河不动天如水，风露无中月满楼。
皓齿纤腰催象板，珠帘凉影上银钩。
于今寂寞江城暮，乌帽西风叹白头。

作者简介：明江西新建人，字静简。正统元年进士。授大理寺右寺副，谳狱多所平反。历官陕西布政司参议，改云南，遇涝，劝土官出帑藏赈济。官至湖广左布政使。